
 16.7.2011
 BG
 Официален вестник на Европейския съюз
 L 187/1
 РЕГЛАМЕНТ (ЕС) No 683/2011 НА СЪВЕТА
 от 17 юни 2011 година
 за изменение на Регламент (ЕС) No 57/2011 по отношение на възможностите за риболов на определени рибни запаси
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз, и по-специално член 43, параграф 3 от него,
 като взе предвид предложението на Европейската комисия,
 като има предвид, че:
 (1)
 В Регламент (ЕС) No 57/2011 на Съвета (1) се установяват възможностите за риболов на определени рибни запаси и групи от рибни запаси за 2011 г., приложими във водите на ЕС и за корабите на ЕС в някои води извън ЕС.
 (2)
 Консултациите между Съюза и Фарьорските острови относно възможностите за риболов не доведоха до споразумение за 2011 г. След допълнителен кръг консултации с Норвегия през март 2011 г. възможностите за риболов, запазени с оглед на консултациите с Фарьорските острови, могат понастоящем да бъдат разпределени между държавите-членки. Поради тази причина член 1 от Регламент (ЕС) No 57/2011 и съответните ОДУ в приложения IА и IБ към него следва да бъдат изменени с оглед да се разпредели неразпределената квота и да бъде отразено традиционното разпределение на скумрия в североизточната част на Атлантическия океан.
 (3)
 Желателно е да се прилагат гъвкави условия относно използването на квоти за син меджид в двете основни зони на управление, предвидени в приложение IA към Регламент (ЕС) No 57/2011 за този риболов, (а именно зоната, обхващаща водите на ЕС и международните води от зони I, II, III, IV, V, VI, VII, VIIIa, VIIIb, VIIId, VIIIe, XII и XIV на ICES, и зоната, обхващаща зони VIIIc, IX и X на ICES и водите на ЕС по CECAF 34.1.1), тъй като за тези две зони се изготвят едни и същи научни становища и те се считат за част от същия биологичен запас.
 (4)
 В приложение IA към Регламент (ЕС) No 57/2011 се определят общи квоти за норвежки омар в зона VII на ICES и специфични квоти за норвежки омар в областта на Porcupine Bank, намираща се в тази зона. Необходимо е тези специфични квоти да бъдат определени наново за 2011 г. на основата на актуализирани данни за миналия улов.
 (5)
 В резултат на приключилите на 17 март 2011 г. консултации между крайбрежните държави (Фарьорските острови, Гренландия и Исландия) и други страни по Конвенцията за риболова в североизточната част на Атлантическия океан (NEAFC) (Съюза и Норвегия) относно управлението на запасите от морски костур в морето Ирмингер и съседните води е необходимо да се установят ОДУ за морски костур в тези зони, като същевременно се спазят договорените ограничения на време и зона. Приложение IБ към Регламент (ЕС) No 57/2011 следва да бъде съответно изменено.
 (6)
 На своята годишна среща през 2010 г. Комисията за риболова в Западния и Централния Тихи океан реши да запази ограниченията, наложени за тази година за улова на риба меч и за броя на корабите с разрешение за риболов на риба меч, считано от 1 януари 2011 г. Необходимо е тези мерки да бъдат въведени в правото